Հավելված 1

Արտաշատ համայնքի ավագանու

2023 թվականի ------------

N -----Ն որոշման

**Կ Ա Ր Գ**

**ԱՐՏԱՇԱՏ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԱՂԲԱՀԱՆՈՒԹՅԱՆ ԵՎ ՍԱՆԻՏԱՐԱԿԱՆ ՄԱՔՐՄԱՆ ԱՇԽԱՏԱՆՔՆԵՐԻ ԻՐԱԿԱՆԱՑՄԱՆ**

**1.ԸՆԴՀԱՆՈՒՐ ԴՐՈՒՅԹՆԵՐ**

1․ Սույն կարգով կարգավորվում են Արտաշատ համայնքի վարչական տարածքում աղբահանության և սանիտարական մաքրման աշխատանքների իրականացման հետ կապված հարաբերությունները։

2․ Համաձայն <<Աղբահանության և սանիտարական մաքրման մասին>> Հայաստանի Հանրապետության օրենքի 5-րդ հոդվածի առաջին մասի՝ աղբահանության վճարը պարտադիր գանձույթ է։

3․ Աղբահանությունը պարտադիր և պարբերաբար աշխատանք է՝ օրենսդրությամբ սահմանված սանիտարահիգենիկ կանոնների և նորմերի պահանջների պահպանմամբ։

4․Համայնքն <<Աղբահանության և սանիտարական մաքրման մասին>> Հայաստանի Հանրապետության օրենքի 6-րդ հոդվածի 3-րդ մասի՝ համայնքի ավագանին կարող է սահմանել աղբահանության վճարի արտոնություններ առանձին կատեգորիայի անձանց համար։ Համայնքի ավագանու կողմից անհատական արտոնություններ սահմանելն արգելվում է։

5.Սանիտարական մաքրումն իրականացվում է փողոցների՝ ձեռքով ավլման և մեքենայացված եղանակով,ավլված աղբակույտի բարձման և աղբավայր տեղափոխման,ձյան մաքրման /աղ-ավազային խառնուրդի,շլակի և այլ/,սառցակալման դեմ աշխատանքների իրականացման միջոցով:

6.Յուրաքանչյուր պահի ամեն աղբարկղի լցվածությունն առավելագույնը պետք է լինի 80-90%:

7.Պետք է իրականացվի նաև աղբավայրին մոտեցման ճանապարհի հարթեցում և աղբավայրի պարբերական հողածածկում :

8.Աղբահանության և սանիտարական մաքրման ծառայությունների իրականացման ժամանակ անհրաժեշտ է՝

1)նվազեցնել և չեզոքացնել մարդու առողջության և շրջակա միջավայրի վրա աղբի վտանգավոր ներգործությունը.

2)ապահովել բնակչության համար հարմարավետ և էկոլոգիապես անվտանգ պայմաններ.

3)աղբի փոխադրման իրականացումը կազմակերպել՝բացառելով շրջակա միջավայրի աղտոտումը.

4)ապահովել աղբահանության և սանիտարական մաքրման վերաբերյալ տեղեկատվության մատչելիությունը և հանրային իրազեկվածությունը:

**2. ԱՂԲԻ ՀԱՎԱՔՄԱՆ,ՊԱՀՊԱՆՄԱՆ,ԱՂԲԱՐԿՂԵՐԻ ՏԵՂԱԴՐՄԱՆ ՎԱՅՐԵՐԸ**

9.Կենցաղային աղբը հավաքվում է և (կամ) պահվում է այդ նպատակով նախատեսված տեղերում,աղբամաններում,աղբախցերում:

10.Աղբամանները տեղադրվում են բնակելի և հասարակական շենքերից ոչ պակաս,քան 15մ և ոչ ավելի,քան 100մ հեռավորության վրա: Պուրակներում, զբոսայգիներում աղբամանները տեղադրվում են մարդկանց զանգվածային կուտակման վայրերից ոչ պակաս,քան 50մ հեռավորության վրա:

11.Աղբամանները տեղադրվում են բնակելի և հասարակական շենքերի բակային կամ միջբակային տարածքներում՝ փոխադրամիջոցների համար հարմար դիրքով:

12.Աղբամաններն աղբով լցվում են ծավալի 2/3-ից ոչ ավելի մակարդակով:

13.Աղբահանությունն իրականացնում են մասնագիտացված և (կամ) օրենքով չարգելված այլ կազմակերպություններ:

14.Աղբամանները տեղադրվում են ավտոկանգառների,հասարակական տրանսպորտի կանգառների, առևտուր իրականացնող օբյեկտների մուտքերի մոտ,զբոսայգիներում,պուրակներոււմ,շուկաներում և այլն:

Աղբը տեղադրվում է գործող աղբավայրում :

15.Աղբամանների լվացումը պարտադիր գործոն է: Լվացման աշխատանքները կազմակերպել առանց գրաֆիկի:

16.Չի թույլատրվում՝

1) աղբի տեղադրումը դրա համար չնախատեսված վայրերում.

2) սպառման թափոնների այրումը.

3) աղբի համար նախատեսված վայրերում տեղադրելու անօգտագործելի բժշկական նյութեր,դեղորայք,դեղահաբեր,կաուստիկ թթուներ,ներկանյութեր,մեքենաների յուղեր,ցանկացած տեսակի հեղուկներ,պայթուցիկ նյութեր,այլ վտանգավոր նյութեր և թափոններ.

4) աղբի համար նախատեսված վայրում տեղադրել սատկած կենդանու մարմին:

**ՀԱՄԱՅՆՔԻ ՂԵԿԱՎԱՐ՝ Կ. ՄԿՐՏՉՅԱՆ**